### Resumé

Opgørelsen af de låneberettigede udgifter afholdt i 2023, giver Vejle Kommune en lånemulighed på 25,774 mio. kr. Endvidere vil Vejle Kommune skulle deponere 13,527 mio. kr., svarende til værdien af indgåede lejemål og tildelte garanti til foreninger i 2023. Det foreslås at den opgjorte låneramme for 2023 på netto 12,247 mio. kr. anvendes til frigivelse af tidligere deponerede midler, i stedet for ny lånoptagelse.

### Sagsfremstilling

Kristina Hermansen fastsætter, hvilke kommunale udgifter der er låneberettigede. Samtidig angiver bekendtgørelsen, at værdien af indgåede lejeaftaler og garantier skal fragå lånemuligheder eller deponeres.

**Lån:**

Vejle Kommune har i 2023 haft låneberettigede udgifter på 30,737 mio. kr., hvilket bl.a. skyldes udgifter til byfornyelse, investeringsudgifter vedr. dagrenovation og indefrosne ejendomskatter

Der er allerede hjemtaget et lån på 4,963 mio. kr. i forbindelse med Byrådets behandling af sag 149, 13. september 2023 omhandlende et klimatilpasningsprojekt, som [adresse] og Vejle Kommune gennemfører i fællesskab.

![Opgørelse af låneberettigede udgifter](data:image/png;base64...)

Opgørelsen giver Vejle Kommune en lånemulighed på 25,774 mio. kr.

**Deponering:**

Vejle Kommune skal i 2023 deponere samlet 13,527 mio. kr. vedrørende tildelte garantier til foreninger samt indgåede lejeaftaler i 2023. Deponeringen afspejler værdien af garantier/lejeaftaler i 2023.

![Opgørelse af deponering](data:image/png;base64...)

### Økonomi

Opgørelsen giver Vejle Kommune mulighed for at kunne optage et lån på 25,774 mio. kr. og heraf deponere 13,527 mio. kr., samlet netto 12,247 mio. kr.

Set i lyset af usikkerheden på de finansielle markeder, herunder specielt udviklingen i rentesatsen, anbefales det at der ikke optages et nyt lån baggrund af ovenstående opgørelse af de låneberettigede udgifter, men at den ledige låneramme på netto 12,247 mio. kr. i stedet for bruges til frigivelse tidligere års deponerede midler. Dette er muligt jvf. Lånebekendtgørelsens §6 stk. 3.

### Sagens videre forløb

Sagen skal behandles i Byrådet

### Historik

#### Kommunaldirektøren indstiller, den 26. februar 2024, punkt 49:

at den opgjorte låneramme for 2023 på netto 12,247 mio. kr., anvendes til frigivelse af tidligere deponerede beløb.

#### Beslutning fra Økonomiudvalget, den 26. februar 2024, punkt 49:

Anbefales.

Fraværende: Stephan Svendsen og Albert Thorsen.

### Beslutning

Godkendt.

Fraværende: Connie Mortensen. I stedet mødte Dennis Winther.